
Narva linna haljastuse arengukava aastateks 2035
lähteülesanne

1. Arengukava eesmärk
Narva linna haljastuse arengukava (edaspidi ka arengukava) on haljastuse olukorda ja seisundit analüüsiv ning pikema- ja lühiajalisi tegevusi ja arengusuundi sisaldav dokument, mille põhieesmärgiks on linnaruumi, eelkõige selle linna haljastuse stabiilse, süsteemse ja jätkusuutliku arengu tagamine ning seeläbi elanikele kvaliteetse elukeskkonna kindlustamine.

Arengukava sisaldab tegevusi, mis on olulised linna haljastuse olukorra parendamiseks, erinevate institutsioonide koostööd ning haljastusega seonduvaid plaane. 

Narva linna haljastuse arengukava annab suunised valdkonna kompleksseks arenguks, näitab ära olemasolevad puudused ja pakub välja võimalikud lahendused.
2. Taustinformatsioon
Arengukava koostamiseks teostab Narva Linnavalitsus ettevalmistus- ja uurimistöid. Need hõlmavad olemasolevate materjalide analüüsi, haljasalade inventeerimist, haljasalade klassifitseerimist, haljasalade hooldusnõudeid ja kaardimaterjali. Toimunud on ka avalikud arutelud. 
3. Arengukava käsitletav ajavahemik ja kehtivuse tähtaeg

Narva haljastuse arengukavas käsitletav ajavahemik on 11 (üksteist) aastat – 2024 kuni 2035.
Arengukava kehtib kuni 31.12.2035.
Arengukava koostamise tähtaeg on alates 01.09.2023 kuni 31.08.2024 ehk maksimaalselt 12 (kaksteist) kuud.
4. Nõuded arengukava vastavusest olemasoleva arengudokumentidele

Narva haljastuse arengukava koostamine algatatakse Narva Linnavolikogu otsusega.

Narva haljastuse arengukava koostamisel võetakse aluseks:
· ehitusseadustik
· Narva linna arengukava 2008-2025
· Narva linna üldplaneering 2035+
· Narva linna koerte ja kasside pidamise eeskiri

· Narva linna heakorra eeskiri

· Strateegia „Eesti 2035“
· muud vastavad seadused ja õigusaktid

5. Arengukava koostamisse kaasatavad isikud

Arengukava koostajaks on Narva Linnavalitsuse Linnamajandusamet. Arengukava koostamise protsessi kaasatakse kõik Narva Linnavalitsuse ametiasutused, Tallinna Strateegiakeskus, Tallinna Kommunaal- ja Keskkonnaamet, valdkondlikud väliseksperdid ning avalike arutelude kaudu kõik huvitatud isikud. 
6. Arengudokumendi koostamise etapid ja tähtajad (sh avalikustamine ja kooskõlastamine)

6.1. Narva Linnavolikogu otsus Narva haljastuse arengukava koostamise algatamiseks. Algatamise otsus avalikustatakse Narva linna kodulehel. August – september 2023.
6.2. Narva linna haljastuse arengukava koostamine, mis tehtud eeltööde (olemasolevate materjalide analüüs, haljasalade inventeerimine ning klassifikatsioon) põhjal määratleb edasised põhimõtted ja kontseptsiooni olemasolevate haljasalade hooldamiseks/likvideerimiseks, uute rajamiseks, taastamiseks/rekonstrueerimiseks, sidumiseks muude linna avalike aladega. September 2023 – märts 2024.
6.3. Pikema- ja lühiajaliste eesmärkide saavutamiseks ja arengukava elluviimiseks vajalike tegevuste ettepanekute loendi koostamine aastateks 2024-2035. Arengukava elluviimise edukuse hindamiseks töötatakse välja mõõdikute süsteem ning kirjeldatakse võimalikud riskid ja nende maandamisviisid arengukava elluviimiseks. Tegevuste ettepanekud töötatakse välja vastava valdkonna ametnike ja valdkonna ekspertide ühistöös, võimalusel arvestatakse avalikel aruteludel esitatud ettepanekutega ning kooskõlastatakse linna ametiasutustega. Jaanuar – aprill 2024.
6.4. Avaliku arutelu väljakuulutamine. Arengukava eelnõu avalikustamine linna veebilehel vähemalt kolme nädala vältel. Arengukava eelnõu sisaldab eeltööde käigus koostatud analüütilist osa, visiooni, pikema- ja lühiajaliste eesmärkide sõnastust ja nende saavutamiseks vajalike tegevuste loendit. Arengukava täiendamine ja täpsustamine, arvestades avaliku arutelu tulemusi. Aprill – mai 2024.
6.5. Määruse eelnõu edastamine Narva Linnavolikogule. Arengukava täiendatakse ja täpsustatakse selle menetlemise käigus. Juuni – august 2024.
